ເທັກ​ໂນ​ໂລ​ຈີ ທີ່ຄົນປ່ວຍ ສ້າງ​ຂຶ້ນ​ມາເອງ ​ຊ່ວຍ​ຕິດຕາມລະດັບ ນໍ້າຕານໃນເລືອດ ໄດ້ດີຂຶ້ນ
ນາງ​ລີວ​ອິສ ຂຽນລະຫັດ​ຄໍາ​ສັ່ງ​​ ໃຫ້​​​ເຄື່ອງ​ຈັກເຮັດ​ວຽກ ຕາມທີ່​ລາວ​ ຕ້ອງການໃຫ້ເຮັດ ເກືອບໝົດ​ທຸກ​ອັນ ທີ່ລາວຕ້ອງເຮັດດ້ວຍໂຕເອງ.
ສໍາລັບພວກທີ່ເປັນໂຣກເບົາຫວານປະເພດ 1 ແລ້ວ ພະຍາດຂອງເຂົາເຈົ້າຮຽກຮ້ອງ ໃຫ້ເຂົາເຈົ້າຕ້ອງໄດ້ຕິດຕາມແທກເບິ່ງລະດັບນໍ້າຕານຂອງຕົນຢູ່ສະເໝີ ປັດຈຸບັນພວກ ທີ່ເປັນພະຍາດນີ້ຈໍານວນນຶ່ງ ໄດ້ປະດິດເທັກໂນໂລຈີ ທີ່ສ້າງຂຶ້ນມາເອງ ເພື່ອຊ່ວຍໃນ ການຕິດຕາມອາການຂອງຕົນເອງ Kevin Enochs ນັກຂ່າວວີໂອເອ ມີລາຍງານ ກ່ຽວກັບເລື່ອງນີ້ ຊຶ່ງບົວສະຫວັນຈະນໍາມາສະເໜີ ທ່ານໃນອັນດັບຕໍ່ໄປ ນາງເດນາ ລີວອິສ (Dana Lewis) ໄດ້ພະຍາຍາມຮັບມືກັບພະຍາດເບົາຫວານຂອງ ລາວມາຕັ້ງແຕ່ຕອນທີ່ລາວໄດ້ຮັບການວິນິໄສວ່າ ເປັນພະຍາດທີ່ທໍາລາຍທາດອິນຊູລິນ ນີ້ເປັນຕົ້ນມາ ແຕ່ລາວຍັງນ້ອຍພຸ້ນ ລາວຕ້ອງໄດ້ຕິດຕາມແທກເບິ່ງລະດັບນໍ້າຕານໃນ ເລືອດຂອງລາວຢູ່ສະເໝີ ແລະເມື່ອມັນສູງຫລື ຕໍ່າເກີນໄປ ໂມງກໍຈະເຕືອນໃຫ້ລາວຮູ້ວ່າ ຕ້ອງໄດ້ເອົາບົດບາດ ແຕ່ວ່າ ການເຮັດແນວນັ້ນ ແມ່ນໃຊ້ການບໍ່ໄດ້ສໍາລັບນາງລີວອິສ ເດນາ ລີວອິສ (Dana Lewis) ຜູ້ໃຊ້ລະບົບມ້າມທຽມເວົ້າວ່າ ເພື່ອຢາກຫລີກລ່ຽງການເປັນແນວນັ້ນ ນາງລີວອິສ ພ້ອມກັບພວກພັດທະນາໂປຣແກມ ຫລື software ຈຶ່ງໄດ້ພາກັນລັກເຈາະເຂົ້າໄປຫາຂໍ້ມູນໃນຈໍເຄື່ອງວັດແທກລະດັບນໍ້າ ຕານ ເພື່ອປັບເຄື່ອງເຕືອນເວລາ ຈາກນັ້ນ ນາງກໍໄດ້ຂຽນລະຫັດຄໍາສັ່ງໃຫ້ເຄື່ອງຈັກ ເຮັດວຽກຕາມທີ່ລາວຕ້ອງການໃຫ້ ເຮັດເກືອບໝົດທຸກອັນ ທີ່ລາວຕ້ອງເຮັດດ້ວຍໂຕເອງ ນາງລີວອິສ ອະທິບາຍວ່າ "ຂໍ້ມູນຫລັ່ງອອກມາຈາກອຸປະກອນການແພດແຕ່ລະແບບ ເຂົ້າໄປຫາເຄື່ອງຄອມພິວເຕີອັນນຶ່ງ ມັນຄິດໄລ່ສິ່ງຕ່າງໆ ດ້ວຍຕົວມັນເອງ ແລະຈາກ ນັ້ນ ມັນກໍບອກວ່າ “ໂອເຄ, ເຮັດວຽກໄດ້” ແລ້ວມັນກໍສາມາດທີ່ຈະປິດວົງຈອນດັ່ງກ່າວ ໂດຍສົ່ງຄໍາສັ່ງເຫລົ່ານັ້ນກັບຄືນໄປຍັງເຄື່ອງປໍ້າທາດອິນຊູລິນ ເພື່ອເຮັດໃຫ້ມີການດັດ ປັບລະດັບຄວາມແຮງຂອງທາດອິນຊູລິນໄດ້ " ການລັກເຈາະຂໍ້ມູນໃນເຄື່ອງອຸບປະກອນການແພດທີ່ອາດສາມາດຊ່ວຍຊີວິດຄົນໄວ້ ໄດ້ ແມ່ນເປັນເລື່ອງທີ່ບໍ່ຄວນເຮັດ ແຕ່ວ່ານາງລີວອິສ ແລະຄົນອື່ນໆທີ່ຕ້ອງທົນທຸກຕໍ່ ໂຣກເບົາຫວານ ຊຶ່ງເປັນພະຍາດທີ່ທໍາລາຍຄວາມສາມາດຂອງຮ່າງ ກາຍໃນການໃຊ້ນໍ້າຕານນັ້ນເວົ້າວ່າ ພວກເຂົາເຈົ້າເມື່ອຍກັບການລໍຄອຍໃຫ້ອົງການດ້ານສຸຂະພາບເອົາ ເທັກໂນໂລຈີແບບໃໝ່ອອກມາໃຊ້ໃນຕະຫລາດ ທ່ານ ອີລລີອອດ ສະຕວາດ (Elliot Steward) ຊຶ່ງເປັນຜູ້ນຶ່ງທີ່ໃຊ້ລະບົບມ້າມທຽມ ເວົ້າວ່າ ສະນັ້ນນາງລີວອີສ ຈຶ່ງໄດ້ເອົາລະຫັດຄໍາສັ່ງອຸປະກອນໃຫ້ເຮັດວຽກຕາມຂັ້ນຕອນດັ່ງກ່າວ ໄປໃສ່ໃນເວັບໄຊຂອງລາວ ແລະອະນຸຍາດໃຫ້ທຸກຄົນດັດແປງລະຫັດຂອງລາວ ແລະປັບ ປຸງມັນໃຫ້ດີຂຶ້ນໄດ້ ຊຶ່ງເປັນຂະບວນການອັນນຶ່ງ ທີ່ເອີ້ນວ່າ "ການຂຽນລະຫັດທີ່ເປີດກວ້າງ" ການຕັດສິນໃຈດັ່ງກ່າວ ໄດ້ພາໃຫ້ມີການປັບປຸງໃຫ້ດີຂຶ້ນແລ້ວ ເຊັ່ນເຮັດໃຫ້ລະບົບດັ່ງ ກ່າວສາມາດໃຊ້ການໄດ້ຢູ່ໃນໂທລະສັບມືຖືສະຫລາດ ຫລື smart phones ແລະ ໂມງສະຫລາດ ນາງລີວອິສກ່າວມ້ວນທ້າຍວ່າ " ມີການຄຳນວນວ່າ ມີຄົນປະມານ 415 ລ້ານຄົນ ເປັນໂຣກເບົາຫວານປະເພດ 1 ຢູ່ໃນ ໂລກ